Μελετάω το μέλλον
της εγκληματικότητας και της τρομοκρατίας
και, ειλικρινά, φοβάμαι.
Φοβάμαι με αυτά που βλέπω.
Θέλω ειλικρινά να πιστέψω
ότι η τεχνολογία μπορεί να μας φέρει
την τεχνολογική ουτοπία που μας υποσχέθηκαν,
αλλά, ξέρετε, έχω αφιερώσει
την καριέρα μου στην επιβολή του νόμου,
και αυτή έχει διαμορφώσει την θεώρησή μου για τα πράγματα.
Υπήρξα αστυφύλακας,
αστυνομικός στην ασφάλεια,
στρατηγικός αναλυτής στην αντιτρομοκρατική,
κι έχω δουλέψει σε περισσότερες από 70 χώρες
σε όλον τον κόσμο.
Χρειάστηκε να δω τη βία και το σκοτεινό υπογάστριο
της κοινωνίας, και μάλιστα με το παραπάνω,
κι έτσι διαμόρφωσα τις απόψεις μου.
Η εργασία μου με εγκληματίες και τρομοκράτες
υπήρξε στην πραγματικότητα άκρως εκπαιδευτική.
Μου δίδαξαν πολλά, και θα 'θελα να είμαι σε θέση
να μοιραστώ μαζί σας μερικές από τις παρατηρήσεις μου.
Σήμερα θα σας δείξω την άλλη πλευρά όλων
εκείνων των τεχνολογιών που θαυμάζουμε,
εκείνων που αγαπάμε.
Στα χέρια της κοινότητας του ΤED,
μετατρέπονται σε φοβερά εργαλεία που αλλάζουν
ριζικά τον κόσμο μας,
αλλά στα χέρια των βομβιστών αυτοκτονίας,
το μέλλον μπορεί να μοιάζει πολύ διαφορετικό.
Ως νεαρός αστυφύλακας, άρχισα να παρατηρώ
την τεχνολογία και πώς τη χρησιμοποιούσαν
οι εγκληματίες,
Εκείνο τον καιρό, αυτή ήταν η τελευταία λέξη της τεχνολογίας.
Ίσως σας φανεί αστείο,
αλλά όλοι οι έμποροι ναρκωτικών και τα μέλη των
συμμοριών με τους οποίους ασχολήθηκα,
είχαν ένα τέτοιο πολύ καιρό πριν από οποιονδήποτε αστυνομικό που γνώριζα.
20 χρόνια αργότερα, οι εγκληματίες εξακολουθούν να
χρησιμοποιούν κινητά, αλλά παράλληλα φτιάχνουν
τα δικά τους δίκτυα κινητής τηλεφωνίας,
όπως αυτό που έχει αναπτυχθεί σε όλες τις
31 πολιτείες του Μεξικού από τους εμπόρους ναρκωτικών.
Έχουν ένα εθνικό κρυπτογραφημένο σύστημα
ραδιοεπικοινωνίας.
Σκεφτείτε το.
Σκεφτήτε την καινοτομία που εφαρμόστηκε στη συγκεκριμένη περίπτωση.
Σκεφτείτε τις υποδομές που χρειάζονται.
Κι έπειτα σκεφτείτε αυτό:
Γιατί ένα κινητό δεν έχει σήμα στο Σαν Φρανσίσκο; (Γέλια)
Πώς είναι δυνατόν; (Γέλια) Δεν είναι λογικό (Χειροκρότημα)
Διαρκώς υποτιμάμε τις δυνατότητες
των εγκληματιών και των τρομοκρατών.
Η τεχνολογία έχει κάνει τον κόσμο μας ολοένα και πιο ανοιχτό,
και στις περισσότερες περιπτώσεις αυτό είναι υπέροχο,
αλλά όλο αυτό το άνοιγμα
μπορεί να έχει απρόβλεπτες συνέπειες.
Σκεφτείτε την τρομοκρατική επίθεση στην Βομβάη το 2008.
Οι άνδρες που την εκτέλεσαν ήταν οπλισμένοι
με καλάσνικοφ, εκρηκτικά και χειροβομβίδες.
Πέταξαν αυτές τις χειροβομβίδες σε αθώους
ανθρώπους την ώρα που απολάμβαναν ανέμελα το μεσημεριανό τους στα καφέ,
περιμένοντας να πάρουν το τρένο για να γυρίσουν σπίτι από τη δουλειά.
Όμως το βαρύ πυροβολικό δεν είναι κάτι νέο στις τρομοκρατικές επιθέσεις.
Τα όπλα και οι βόμβες δεν είναι κάτι καινούριο.
Αυτό που έκανε τη διαφορά αυτή τη φορά
είναι ο τρόπος με τον οποίο οι τρομοκράτες χρησιμοποίησαν
τις σύγχρονες τεχνολογίες τηλεπικοινωνίας, προκειμένου να
εντοπίσουν κι άλλα θύματα και να τα εξολοθρεύσουν.
Ήταν οπλισμένοι με κινητά τηλέφωνα.
Είχαν Μπλάκμπερυ.
Είχαν πρόσβαση σε δορυφορικές εικόνες.
Είχαν δορυφορικά τηλέφωνα, είχαν ακόμα και γυαλιά νυχτερινής οράσεως.
Όμως η μεγαλύτερη καινοτομία τους μάλλον ήταν αυτή.
Όλοι έχουμε δει εικόνες σαν κι αυτή στην τηλεόραση και στις
ειδήσεις. Είναι ένα επιχειρησιακό κέντρο.
Και οι τρομοκράτες έφτιαξαν το δικό τους επιχειρησιακό
κέντρο πέρα από τα σύνορα με το Πακιστάν,
απ' όπου και παρακολουθούσαν τους τοπικούς σταθμούς
του BBC, του CNN και άλλων τοπικών Ινδικών σταθμών.
Παρακολουθούσαν επίσης το Διαδίκτυο και τα κοινωνικά μέσα δικτύωσης
προκειμένου να καταγράψουν την πρόοδο των επιθέσεών τους
και πόσους ανθρώπους είχαν σκοτώσει.
Όλα αυτά τα έκαναν σε πραγματικό χρόνο.
Η καινοτομία του επιχειρησιακού κέντρου των τρομοκρατών
έδωσε στους τρομοκράτες απαράμιλλο προβάδισμα
και τακτικό πλεονέκτημα έναντι της αστυνομίας
και της κυβέρνησης.
Τι έκαναν σ' αυτή την περίπτωση;
Την εκμεταλλεύτηκαν με μεγάλη επιτυχία.
Σε κάποιο σημείο κατά τη διάρκεια της 60ωρης
πολιορκίας, οι τρομοκράτες πήγαιναν από δωμάτιο σε
δωμάτιο, προσπαθώντας να βρουν κι άλλα θύματα.
Έφτασαν σε μια σουίτα στον τελευταίο όροφο ενός
ξενοδοχείου, και γκρεμίζοντας την πόρτα
βρήκαν έναν άνδρα να κρύβεται δίπλα στο κρεβάτι του.
Και του είπαν: «Ποιος είσαι
και τι κάνεις εδώ πέρα;»
Και ο άνδρας απάντησε.
«Είμαι απλώς ένας αθώος δάσκαλος.»
Φυσικά, οι τρομοκράτες ήξεραν ότι κανένας Ινδός
δάσκαλος δεν μένει σε σουίτα στο (ξενοδοχείο) Ταζ.
Πήραν την ταυτότητά του,
και έψαξαν το όνομά του μέσω του επιχειρησιακού τους
κέντρου, όπου έψαξαν το όνομα στο Google,
και αφού βρήκαν μια φωτογραφία, κάλεσαν τους
συναδέλφους τους στο πεδίο και ρώτησαν,
«Ο όμηρος που έχετε, είναι γεροδεμένος;
Είναι φαλακρός μπροστά; Φοράει γυαλιά;»
«Ναι, ναι, ναι», απάντησαν εκείνοι.
Το επιχειρησιακό κέντρο τον είχε εντοπίσει και είχε γίνει η
ταυτοποίηση. Δεν ήταν δάσκαλος.
Ήταν ο δεύτερος πιο πλούσιος επιχειρηματίας της
Ινδίας, και αφού το ανακάλυψαν αυτό,
το κέντρο έδωσε διαταγή
στους τρομοκράτες που βρίσκονταν στην Βομβάη.
(«Σκοτώστε τον»)
Όλοι μας ανησυχούμε για τις ρυθμίσεις του ιδιωτικού μας
απορρήτου στο Facebook,
αλλά η ουσία του ζητήματος είναι πως το ότι
είμαστε τόσο ανοιχτοί μπορεί να χρησιμοποιηθεί εναντίον μας.
Οι τρομοκράτες χρησιμοποιούν αυτό ακριβώς το πλεονέκτημα.
Μια μηχανή αναζήτησης μπορεί να καθορίσει
ποιος θα ζήσει και ποιος θα πεθάνει.
Αυτός είναι ο κόσμος στον οποίο ζούμε.
Κατά τη διάρκεια της επίθεσης στην Βομβάη,
οι τρομοκράτες εξαρτώνταν σε τέτοιο βαθμό από την τεχνολογία,
ώστε αρκετοί μάρτυρες ανέφεραν ότι καθώς οι
τρομοκράτες πυροβολούσαν τους ομήρους με το ένα χέρι,
ταυτόχρονα έλεγχαν τα μηνύματα στο κινητό τους
με το άλλο χέρι.
Εν τέλει, 300 άνθρωποι τραυματίστηκαν σοβαρά
και άλλοι 172 άνδρες, γυναίκες και παιδιά
έχασαν τη ζωή τους εκείνη τη μέρα.
Σκεφτείτε τι έγινε.
Κατά τη διάρκεια της 60-ωρης επίθεσης στην Βομβάη,
10 οπλισμένοι άνδρες, όχι μόνο με όπλα
αλλά και με τεχνολογία,
ήταν σε θέση να ακινητοποιήσουν μια πόλη
20 εκατομμυρίων κατοίκων.
10 άνθρωποι ακινητοποίησαν 20 εκατομμύρια,
κι αυτή η είδηση έκανε τον γύρο του κόσμου.
Αυτό μπορούν να καταφέρουν οι εξτρεμιστές σε συστήματα τόσο ανοιχτά.
Αυτό συνέβη πριν από τέσσερα χρόνια σχεδόν.
Τι θα μπορούσαν να κάνουν σήμερα οι τρομοκράτες
με τη σημερινή διαθέσιμη τεχνολογία;
Τι θα κάνουν αύριο;
Η δυνατότητα του ενός να επηρεάσει πολλούς
αυξάνεται ραγδαία,
τόσο προς το καλύτερο όσο και προς το χειρότερο.
Ωστόσο, δεν έχει να κάνει μόνο με την τρομοκρατία.
Υπήρξε επίσης μια μεγάλη μετατόπιση στην εγκληματικότητα.
Βλέπετε, πλέον μπορεί κανείς να διαπράξει περισσότερα εγκλήματα.
Παλιά, αρκούσαν ένα μαχαίρι κι ένα όπλο.
Έπειτα οι εγκληματίες στράφηκαν στις ληστείες τρένων.
Μπορούσες να ληστέψεις 200 ανθρώπους σε ένα τρένο, μεγάλη καινοτομία.
Πηγαίνοντας παραπέρα, το Διαδίκτυο
επέτρεψε ακόμη μεγαλύτερη κλιμάκωση.
Για την ακρίβεια, πολλοί από σας θα θυμάστε
την πρόσφατη παραβίαση δεδομένων στο Sony Play Station.
Στο συγκεκριμένο περιστατικό η κλοπή αφορούσε περισσότερους από
100 εκατομμύρια ανθρώπους. Για σκεφτείτε το.
Πότε άλλοτε στην ιστορία της ανθρωπότητας
μπόρεσε ένας άνθρωπος
να ληστέψει 100 εκατομμύρια;
Φυσικά, δεν έχει μόνο να κάνει με την κλοπή.
Υπάρχουν κι άλλες πτυχές της τεχνολογίας
που μπορούν να εκμεταλλευτούν οι εγκληματίες.
Πολλοί από σας θα θυμάστε εκείνο το χαριτωμένο βίντεο
από το τελευταίοTED,
αλλά δεν είναι όλα τα μικροσκοπικά ελικόπτερα τόσο ωραία και χαριτωμένα.
Δεν έχουν όλα μπαγκέτες για ντραμς.
Μερικά μπορεί να είναι εξοπλισμένα με κάμερες υψηλής ευκρίνειας,
και να χρησιμοποιούνται για αντικατασκοπεία στις διαδηλώσεις,
ή, όπως σε αυτή την ταινία,
τα ελικοπτεράκια μπορούν να φέρουν πυροβόλα
και αυτόματα όπλα.
Τα μικρά ρομπότ είναι χαριτωμένα όταν μας παίζουν μουσική.
Όταν όμως σε κυνηγούν σε σμήνη με σκοπό να
σε πυροβολήσουν, τότε δεν είναι και τόσο.
Φυσικά, οι εγκληματίες και οι τρομοκράτες δεν ήταν οι πρώτοι που
εφοδίασαν με όπλα τα ρομπότ. Ξέρουμε από πού ξεκίνησε αυτό.
Αλλά προσαρμόζονται ταχύτατα.
Πρόσφατα, το FBI συνέλαβε στις ΗΠΑ
έναν συνεργό της Αλ Κάιντα,
ο οποίος σχεδίαζε να χρησιμοποιήσει τηλεκατευθυνόμενα
αεροσκάφη τύπου drone προκειμένου να πλήξει με εκρηκτικά C4
κυβερνητικά κτήρια των ΗΠΑ.
Παρεμπιπτόντως, τα εν λόγω αεροσκάφη κινούνται με περισσότερα από 1000 χλμ./ώρα.
Κάθε φορά που παρουσιάζεται μια νέα τεχνολογία,
οι εγκληματίες είναι έτοιμοι να την εκμεταλλευτούν.
Όλοι μας έχουμε δει τρισδιάστατους εκτυπωτές .
Ξέρουμε ότι μπορούν να εκτυπώσουν σε πολλά υλικά,
από πλαστικό μέχρι σοκολάτα,
μέταλλο, ακόμα και τσιμέντο.
Με απίστευτη ακρίβεια,
κατάφερα τις προάλλες να φτιάξω αυτό το
χαριτωμένο παπάκι.
Αλλά αναρωτιέμαι πώς μπορούν να χρησιμοποιήσουν
τρισδιάστατους εκτυπωτές οι άνθρωποι εκείνοι που
ζώνονται με εκρηκτικά
και ανατινάζονται.
Ίσως κάπως έτσι.
Ξέρετε, εφόσον μπορείς να εκτυπώσεις σε μέταλλο,
μπορείς να εκτυπώσεις ένα απ΄αυτά
και στην πραγματικότητα
μπορείς να εκτυπώσεις κι ένα απ΄αυτά.
Ξέρω ότι η Βρετανία έχει μερικούς αυστηρότατους νόμους για τα πυροβόλα όπλα.
Πλέον δεν χρειάζεται να περάσεις το όπλο στην Βρετανία.
Φέρνεις απλώς τον τρισδιάστατο εκτυπωτή
και εκτυπώνεις το όπλο ενώ βρίσκεσαι εδώ
και φυσικά και τους γεμιστήρες για τις σφαίρες σου.
Καθώς όμως αυτοί θα εξακολουθήσουν να μεγαλώνουν σε διαστάσεις
τι άλλα αντικείμενα θα μπορούσαμε να εκτυπώσουμε;
Η τεχνολογία επιτρέπει τη δημιουργία μεγαλύτερων εκτυπωτών.
Καθώς προχωράμε,
θα βλέπουμε και νέες τεχνολογίες, όπως το Διαδίκτυο των Πραγμάτων.
Μέρα με τη μέρα συνδέουμε ολοένα και περισσότερο τις ζωές μας
με το Διαδίκτυο, πράγμα που σημαίνει ότι
το Διαδίκτυο των Πραγμάτων θα είναι σύντομα
το Διαδίκτυο των Πραγμάτων προς Κλοπή.
Όλα τα φυσικά αντικείμενα στον χώρο μας μετατρέπονται
σε πληροφοριακά συστήματα, γεγονός που έχει
ριζικές επιπτώσεις στην ασφάλειά μας,
επειδή οι περισσότερες διασυνδέσεις σε περισσότερες
συσκευές συνεπάγονται περισσότερα ευάλωτα σημεία.
Οι εγκληματίες το κατανοούν καλά αυτό.
Όπως και οι τρομοκράτες και οι χακερ.
Εάν ελέγξεις τον κώδικα, ελέγχεις τον κόσμο.
Αυτό είναι το μέλλον που μας περιμένει.
Δεν έχει υπάρξει ακόμη λειτουργικό σύστημα ή
τεχνολογία που να μην έχει παραβιαστεί.
Αυτό δημιουργεί προβλήματα, αφού το ίδιο το ανθρώπινο σώμα
μετατρέπεται σε μία τεχνολογία της πληροφορίας.
Όπως είδαμε εδώ, μετατρέπουμε τους εαυτούς μας σε ανδροειδή.
Ετησίως, εμφυτεύονται χιλιάδες κοχλιακά εμφυτεύματα,
αντλίες ινσουλίνης για διαβητικούς, βηματοδότες,
απινιδωτές.
Στις ΗΠΑ, υπάρχουν 60.000 άνθρωποι που έχουν
βηματοδότη που συνδέεται με το Διαδίκτυο.
Οι απινιδωτές επιτρέπουν στους παθολόγους να
διεγείρουν με ηλεκτροσόκ την καρδιά από απόσταση,
σε περίπτωση που το χρειαστεί ο ασθενής.
Εάν όμως δεν το χρεάζεσαι, και κάποιος
άλλος δώσει το σήμα για το ηλεκτροσόκ,
σίγουρα δεν είναι καλό για σένα.
Φυσικά, θα φτάσουμε ακόμη πιο βαθιά από το ανθρώπινο σώμα.
Σήμερα εργαζόμαστε στο επίπεδο των κυττάρων.
Μέχρι στιγμής, όλες οι τεχνολογίες στις οποίες αναφέρθηκα
είναι βασισμένες στη σιλικόνη, μονάδες και μηδενικά,
αλλά εκεί έξω υπάρχει άλλο ένα λειτουργικό σύστημα:
το πρωτότυπο λειτουργικό σύστημα, το DNA.
Και για τους χακερ, το DNA είναι ένα ακόμη
λειτουργικό σύστημα προς παραβίαση.
Είναι σπουδαία πρόκληση γι' αυτούς.
Ήδη υπάρχουν άνθρωποι που εργάζονται πάνω στην παραβίαση του λογισμικού της ζωής,
κι ενώ οι περισσότεροι το κάνουν καλοπροαίρετα
προκειμένου να μας βοηθήσουν όλους,
μερικοί δεν θα είναι τόσο αγαθοί.
Πώς θα δράσουν λοιπόν οι επιτήδειοι εγκληματίες;
Κοιτάξτε, με τη συνθετική βιολογία μπορεί κανείς να πετύχει αρκετά καλά αποτελέσματα.
Για παράδειγμα, προβλέπω ότι θα μεταπηδήσουμε από
τον κόσμο των ναρκωτικών που βασίζονται σε φυτά
σε έναν συνθετικό κόσμο. Τι τα χρειαζόμαστε άλλωστε τα φυτά;
Μπορούμε απλώς να πάρουμε το γενετικό υλικό από τη μαριχουάνα
τις παπαρούνες ή τα φύλλα κόκας
να αποκόψουμε και να επικολλήσουμε αυτό το γονίδιο
σε ένα ένζυμο
και αυτά τα ένζυμα να φτιάξουν
για εμάς την κοκαΐνη, τη μαριχουάνα
ή οποιοδήποτε άλλο ναρκωτικό.
Επομένως, ο τρόπος που θα χρησιμοποιηθούν τα
ένζυμα στο μέλλον αναμένεται ιδιαίτερα ενδιαφέρων.
Επίσης, καθώς κινούμαστε στον επόμενο αυτό αιώνα
ενδέχεται να δούμε ορισμένα πολύ ενδιαφέροντα είδη μπύρας και ψωμιού.
Το κόστος της χαρτογράφησης του ανθρώπινου γονιδιώματος μειώνεται κατακόρυφα.
Μέχρι τώρα εξελισσόταν (το κόστος) βάσει του νόμου του Μουρ
αλλά το 2008 κάτι άλλαξε.
Οι τεχνολογίες βελτιώθηκαν, και πλέον η χαρτογράφηση
του DNA εξελίσσεται με ρυθμούς πενταπλάσιους
απ' ό,τι προβλέπει ο νόμος του Μουρ.
Αυτό έχει σημαντικές συνέπειες για όλους εμάς.
Χρειάστηκαν 30 χρόνια για να μετακινηθούμε από
την αρχική χρήση των πρώτων Η/Υ
στα επίπεδα του ηλεκτρονικού εγκλήματος που έχουμε σήμερα,
αλλά βλέποντας πόσο ραγδαία εξελίσσεται η βιολογία,
και γνωρίζοντας εγκληματίες και τρομοκράτες όπως εγώ τους γνωρίζω,
ίσως να φτάσουμε σ' εκείνο το σημείο των βιο-εγκλημάτων
πολύ πιο γρήγορα απ' όσο νομίζαμε.
Θα είναι εύκολο για τον καθένα να τυπώσει
τον δικό του βιο-ιό,
βελτιωμένες εκδοχές άνθρακα ή του ιού Έμπολα,
επιθετικές μορφές γρίπης.
Πρόσφατα είδαμε την υπόθεση όπου κάποιοι ερευνητές
έκαναν τον ιό Η5Ν1 της γρίπης των πτηνών πιο ισχυρό.
Ήδη έχει ποσοστό θνησιμότητας 70% για όποιον
τον έχει, αλλά είναι δύσκολο να τον κολλήσεις.
Οι μηχανικοί, με λίγες μικρές
γενετικές αλλαγές,
κατάφεραν να τον ενισχύσουν, κάνοντάς τον
πολύ πιο μεταδοτικό στους ανθρώπους,
σε βαθμό που δεν θα πέθαιναν χιλιάδες, αλλά
δεκάδες εκατομμύρια άνθρωποι.
Βλέπετε, μπορεί κάποιος να προχωρήσει
και να δημιουργήσει νέες πανδημίες, και οι ερευνητές που το κατάφεραν
ήταν τόσο περήφανοι για το κατόρθωμά τους,
ώστε ήθελαν να δημοσιοποιήσουν την έρευνα
για να τη δουν όλοι
και να έχουν πρόσβαση στις πληροφορίες.
Αλλά το ζήτημα πάει βαθύτερα.
Ο γενετικός ερευνητής Άντριου Χέσελ ορθώς έχει
επισημάνει ότι αν μπορούμε να
χρησιμοποιήσουμε τις θεραπείες για τον καρκίνο,
τις σύγχρονες θεραπείες,
ενάντια σε ένα κύταρρο αφήνοντας ανέπαφα όλα
τα υπόλοιπα κύτταρα γύρω του, τότε μπορούμε
επίσης να εστιάσουμε στα κύτταρα οποιουδήποτε ανθρώπου.
Οι εξατομικευμένες αντικαρκινικές θεραπείες
είναι η άλλη όψη του νομίσματος των εξατομικευμένων βιο-όπλων,
που σημαίνει ότι μπορούμε να επιτεθούμε σε οποιονδήποτε μεμονωμένο στόχο,
συμπεριλαμβανομένων των αθρώπων σε αυτή τη φωτογραφία.
Πώς θα τους προστατεύουμε στο μέλλον;
Τι θα πρέπει να κάνουμε για όλα αυτά;
Αυτό με ρωτάνε συνέχεια.
Για όσους από εσάς με ακολουθείτε στο Twitter,
θα κάνω tweet την απάντηση αργότερα σήμερα (Γέλια).
Για την ακρίβεια, είναι λίγο πιο πολύπλοκο
και δεν υπάρχει πανάκεια.
Δεν έχω όλες τις απαντήσεις,
αλλά ξέρω μερικά πράγματα.
Κατά το χτύπημα στις 11/9, τα πιο λαμπρά
μυαλά σε ζητήματα ασφάλειας
συνδύασαν όλες τους τις καινοτόμες ιδέες
και δείτε τι έφτιαξαν για την ασφάλεια.
Εάν περιμένετε από τους ανθρώπους που το έφτιαξαν αυτό να σας προστατεύσουν
από την επερχόμενη ρομπο-αποκάλυψη - (Γέλια)
- τότε καλύτερα να έχετε και ένα εφεδρικό σχέδιο. (Γέλια).
Για σκεφτείτε το λίγο αυτό (Χειροκρότημα).
Η εφαρμογή του νόμου είναι προς το παρόν ένα κλειστό σύστημα.
Βασίζεται στο έθνος, τη στιγμή που οι απειλές είναι διεθνείς.
Η χάραξη πολιτικής δεν εφαρμόζεται παγκοσμίως. Τουλάχιστον μέχρι στιγμής,
και το σημερινό σύστημα με τα όπλα, τις συνοριοφυλακές, τις μεγάλες πύλες και τους φράχτες,
είναι παρωχημένα στον νέο κόσμο προς τον οποίο κινούμαστε.
Πώς λοιπόν μπορούμε να προετοιμαστούμε για μερικές από αυτές τις συγκεκριμένες
απειλές, όπως η επίθεση εναντίον ενός προέδρου ή πρωθυπουργού;
Η φυσική αντίδραση της κυβέρνησης θα ήταν να
κρύψει όλα τα κυβερνητικά στελέχη της σε
ερμητικά σφραγισμένες φούσκες.
Αλλά κάτι τέτοιο δεν πρόκειται να έχει κανένα αποτέλεσμα.
Το κόστος της χαρτογράφησης του DNA θα είναι μηδαμινό.
Οποιοσδήποτε θα την έχει στο μέλλον, όλοι μας θα την έχουμε.
Ίσως λοιπόν και να υπάρχει ένας πιο ριζοσπαστικός τρόπος για να δούμε τα πράγματα.
Τι θα συνέβαινε αν παίρναμε το DNA του Προέδρου,
ή ενός βασιλιά ή βασίλισσας, και το δίναμε
σε μια ομάδα μερικών εκατοντάδων
έμπιστων ερευνητών προκειμένου να μελετήσουν το DNA
και να κάνουν δοκιμές για τη μη προσπελασιμότητά του,
με σκοπό να βοηθήσουμε τους ηγέτες μας;
Ή αν το στέλναμε σε μερικές χιλιάδες;
Τι θα συνέβαινε αν το δίναμε -όχι δίχως ρίσκο-
σε όλο τον κόσμο;
Τότε όλοι μας θα μπορούσαμε να συμμετάσχουμε στη βοήθεια.
Έχουμε ήδη δει παραδείγματα αυτού τα οποία λειτούργησαν.
Το Πρόγραμμα Εντοπισμού του Οργανωμένου Εγκλήματος και της Διαφθοράς (OCCRP)
στελεχώνεται από δημοσιογράφους και πολίτες
οι οποίοι συλλέγουν πληροφορίες από το πλήθος των πολιτών
σχετικά με τις κινήσεις ενός δικτάτορα ή των τρομοκρατών,
με δημόσια χρηματοδότηση σε όλον τον κόσμο,
και, σε μια πιο δραματική περίπτωση
που είδαμε στο Μεξικό, σε μια
χώρα που βασανίστηκε από
50.000 δολοφονίες που σχετίζονται με τα
ναρκωτικά, μέσα στα τελευταία 6 χρόνια.
Σκοτώνουν τόσο πολλούς ανθρώπους, ώστε
δεν μπορούν να καλύψουν τα έξοδα για να ταφούν όλοι,
παρά μόνον σε ανώνυμους τάφους, όπως αυτός
εδώ, έξω από τη Σιουδάδ Χουαρέζ.
Τι μπορούμε να κάνουμε γι' αυτό; Η κυβέρνηση έχει αποδειχτεί αναποτελεσματική.
Έτσι, οι πολίτες στο Μεξικό αντεπιτίθενται προκειμένου να βρουν
μια αποτελεσματική λύση, τη στιγμή που και οι ίδιοι βρίσκονται σε κίνδυνο.
Χαρτογραφούν τις δραστηριότητες των εμπόρων ναρκωτικών.
Είτε το συνειδητοποιείτε είτε όχι, βρισκόμαστε στο
κατώφλι ενός αγώνα τεχνολογίας των όπλων,
ενός εξοπλιστικού αγώνα μεταξύ ανθρώπων
που χρησιμοποιούν την τεχνολογία για καλούς σκοπούς
και εκείνων που τη χρησιμοποιούν κακοπροαίρετα.
Η απειλή είναι σοβαρή, και τώρα είναι η στιγμή να προετοιμαστούμε.
Μπορώ να σας διαβεβαιώσω ότι οι τρομοκράτες και οι εγκληματίες είναι προετοιμασμένοι.
Προσωπική μου πεποίθηση είναι ότι αντί να
υπάρχει μια μικρή ομάδα εκλεκτών,
αρτίως εκπαιδευμένων κυβερνητικών πρακτόρων
για να μας προστατεύουν όλους,
θα ήταν πολύ καλύτερα
οι απλοί, συνηθισμένοι πολίτες να ασχολούνται
με το πρόβλημα αυτό ως ομάδα
και να ψάχνουν για μία λύση.
Εάν όλοι μας συνεισφέρουμε βάσει των δυνατοτήτων μας,
θαρρώ πως τα πράγματα θα βελτωθούν σημαντικά.
Τα εργαλεία για να αλλάξουμε τον κόσμο
είναι στη διάθεση του καθενός.
Το πώς θα τα χρησιμοποιήσουμε δεν εξαρτάται
αποκλειστικά από μένα, αλλά απ' όλους μας.
Αυτή είναι μια τεχνολογία που χρησιμοποιούσα συχνά
ως αστυνομικός.
Στον τωρινό κόσμο έχει καταντήσει ξεπερασμένη.
Δεν λειτουργεί σε κλίμακα, ούτε καν σε παγκόσμιο βεληνεκές,
ενώ σίγουρα δεν λειτουργεί στην πράξη.
Είδαμε αλλαγές στα μοντέλα της εγκληματικότητας και της τρομοκρατίας.
Μας προτρέπουν σε μια πιο ανοιχτή και συμμετοχική
μορφή εφαρμογής του νόμου.
Σας προσκαλώ λοιπόν να με ακολουθήσετε.
Άλλωστε, η δημόσια ασφάλεια παραείναι σημαντική για να την εμπιστευτούμε στους επαγγελματίες.
Σας ευχαριστώ. (Χειροκρότημα)
(Χειροκρότημα)